text: Á fótbóltsferð við Chelsea Føroyar
text: #000004
text: At sita saman við øðrum fjepparum og fegnast um, at okkara lið í løtuni eru dupultir evropeiskir meitstarar, og síggja Paulo Ferreira, sum í ár gevst eftir 9 ár sum Chelsea leikari lyfta bæði steypini. Hoyra John Terry, Frank Lampard og Paulo Ferrreira halda rørandi talur fyri okkum.
text: #000006
text: Men tað var eisini frálíkt at hita upp til dystin fyrst við at heilsa uppá stórar Chelsea legendur sum Roy Bentley, Chopper Harris og Peter Bonetti, siðan drekka eina øl á Chelsea barrini Imperial Arms, har nakrir av mest dedikeraðu fjepparunum fegnaðust við fleiri Chelsea sangum, enn eg visti vóru til. Enntá onkrum spildurnýggjum sangi um nýggja málmetið hjá Frank Lampard. Sum Føroya vinurin og heiðurslimurin í Chelsea Føroyar Edward Brindle helt fyri, so hoyrir man altíð teir nýggjastu Chelsea sangirnar á Imperial Arms.
text: #000007
text: Eftir dystin vóru vit eina løtu á hotellinum, ið jú er bygt fast í stadion. Har sóu vit leikarar sum David Luiz, Juan Mata, Ryan Bertrand, Oscar og Frank Lampard. Eins og vit fegnaðust um tíðindini, at okkara Romelu Lukaku hevði skorað tríggjar ferðir móti Manchester United og sostatt víst fráfarandi venjararnum, at Chelsea í Lukaku eigur ein leikara, ið fer at gera lívið hjá Fergussonsa avloysara sera torført komandi árini.
text: #000008
text: Hetta samstundis, sum Chelsea vann fyrsta dystin móti Moyes, síðan hann var kunngjørdur sum United venjari. Ikki so galið haldi eg.
text: #000009
text: Nú eri eg so komin á kamarið, eftir eina vitjan á einari aðrari Chelsea barr. Kenni meg mettan av upplivingum, og til reiðar at fara heim aftur í morgin. Taxabilurin fer av hotellinum kl. 9.30, og vit flúgva úr Gatwick kl. 12.30, í annað kvøld eru vit aftur í Føroyum, um veðrið vil.
text: #000010
text: Eg skilji á mínum ferðaliðið, at tey har heima sakna mínar dagbøkur frá Chelsea Føroyar túrinum, sum í fjør vóru bæði nógvar og langar.
text: #000011
text: Seinasta túr til London hevði eg sonin við, hesa ferðina ferðist eg einsamallur. Sostatt hevur tað sjálvandi ikki verið líka nógv tíð um kvøldarnar, har eg siti á kamarinum, tí havi eg ikki skrivað langar frásagnir frá túrinum.
text: #000013
text: Ikki tí, tá tað kemur til upplivingar, er hesin túrurin als ikki aftan fyri túrin seinast. Vit hava aftur í ár hitt nógv áhugaverd fólk, so sum flest alla manningina á Chelsea TV, frálíku ungdómsleikararnar hjá Chelsea, legendur sum teir eg nevndi omanfyri, umframt Kerry Dixon, Tore Andre Flo og Bobby Tambling og núverandi leikarar sum Juan Mata og Frank Lampard, umframt hjálparvenjaran Zenden.
text: #000014
text: Hæddarpunktini eru nógv. Umframt dystin í dag, var tað framúrskarandi at uppliva stemningin í Fulham Brodway Pub, tá Chelsea vann Europa Leauge, at dansa og syngja í gøtunum eftir sigurin og feira hann við einum longum býtúri.
text: #000015
text: Tað var eisini ein stór uppliving at vera við til Player of the Year døgurðan saman við øllum leikarunum. Har var tað serliga rørandi, at hoya taluna hjá fyrrverandi toppskoraranum Bobby Tambling, tá hann handaði Frank Lampard ein “Special Recognition Award” fyri at vera vorðin tann mest skorandi Chelsea leikaran nakrantíð. Hetta var sama dag, sum Chelsea kunngjørdi, at Lampard hevði skrivað undir nýggjan sáttmála við felagið.
text: #000016